2020 m. vasaros olimpinės žaidynės
2020 m. vasaros olimpinės žaidynės, arba XXXII Olimpiada (jap. XXXII オリンピック競技大会 = XXXII (Dai Sanjuni) Orinpikku Kyōgi Taikai) – sportininkų varžybos, vykusios 2021 m. liepos 23 – rugpjūčio 8 dienomis Tokijuje, Japonijoje. Iš pradžių buvo planuotos 2020 m. liepos 24 – rugpjūčio 9 dienomis, tačiau dėl 2020 m. pradžioje kilusios koronaviruso pandemijos nukeltos į 2021 metus, žaidynių pavadinimas nepakeistas. Automatiškai perkeltos ir 2020-ųjų parolimpinės žaidynės. Tokijas išrinktas miestu-rengėju 2013 m. rugsėjo 7 d. vykusioje 125-ojoje TOK sesijoje Buenos Airėse, Argentinoje, ir tapo pirmuoju Azijos miestu, kuriame žaidynės vyko jau du kartus (pirmą kartą – 1964 m.)